Document ID: 32011R0465

РЕГЛАМЕНТ ЗА ИЗПЪЛНЕНИЕ (ЕС) № 465/2011 НА КОМИСИЯТА
от 13 май 2011 година
за изменение на Регламент (ЕС) № 882/2010 по отношение на подаването на заявления за износни лицензии за извънквотна захар за пазарната 2010/2011 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 7д във връзка с член 9, параграф 1 от него,
като има предвид, че:
(1)
Съгласно член 61, първа алинея, буква г) от Регламент (ЕО) № 1234/2007 количеството захар, произведено през дадена пазарна година в превишение на квотата по член 56 от посочения регламент, може да бъде изнесено само в рамките на количествените ограничения, които следва да бъдат определени.
(2)
В Регламент (ЕС) № 397/2010 на Комисията от 7 май 2010 г. за определяне на количествените ограничения за износ на извънквотна захар и изоглюкоза до края на пазарната 2010/2011 година (3) количественото ограничение за захарта е определено на 650 000 тона.
(3)
Количествата захар, обхванати от заявленията за износни лицензии, надхвърлиха посоченото количествено ограничение. Поради това с Регламент (ЕС) № 882/2010 на Комисията от 6 октомври 2010 г. за определяне на процент за приемане във връзка с издаването на износни лицензии, отхвърляне на заявленията за износни лицензии и преустановяване на подаването на заявления за износни лицензии за извънквотна захар (4) бе преустановено подаването на заявления за износни лицензии за извънквотна захар за периода от 11 октомври 2010 г. до 30 септември 2011 г.
(4)
С Регламент за изпълнение (ЕС) № 461/2011 на Комисията от 12 май 2011 г. за изменение на Регламент (ЕС) № 397/2010 за определяне на количествените ограничения за износ на извънквотна захар и изоглюкоза до края на пазарната 2010/2011 година (5) количественото ограничение за износ на извънквотна захар за пазарната 2010/2011 година бе увеличено със 700 000 тона.
(5)
Поради увеличаването на количественото ограничение за пазарната 2010/2011 година подаването на заявления следва да бъде позволено отново считано от първата седмица на месец юли.
(6)
Поради това Регламент (ЕС) № 882/2010 следва да бъде съответно изменен.
(7)
Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩИЯ РЕГЛАМЕНТ:
Член 1
В член 1 от Регламент (ЕС) № 882/2010 параграф 3 се заличава.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага считано от 4 юли 2011 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 май 2011 година.

Labels: 3
17